
住讜讟讛 诪讘 注"讘 - 驻讬专讜砖 砖讟讬讬谞讝诇抓

砖诪注讜 讚讘专讬 诪注专讻讬 讛诪诇讞诪讛, 讜转讚注讜 诪讬 讛诐 讛专讗讜讬讬诐 讜讛诪讜转专讬诐 诇讞讝讜专 诪谉 讛诪诇讞诪讛, 讜讞讝专讜 讗诇讛 砖爪专讬讻讬诐 诇讞讝讜专. 讘诪诇讞诪讛 诪讛 讛讜讗 讗讜诪专 鈥�/b> "讗诇 讬专讱 诇讘讘讻诐 讗诇 转讬专讗讜 讜讗诇 转讞驻讝讜 讜讗诇 转注专爪讜" (讚讘专讬诐 讻, 讙), 讜诪注讬专讬诐: 讗专讘注 讗讝讛专讜转 讗诇讜 讛诐 讻谞讙讚 讗专讘注讛 讚讘专讬诐 砖讗讜诪讜转 讛注讜诇诐 注讜砖讬谉: 诪讙讬驻讬谉 诪拽讬砖讬诐 讘讻诇讬 诪诇讞诪讛, 讜诪专讬注讬谉 讘拽专谞讜转, 爪讜讜讞讬谉, 讜专讜诪住讬谉 专讜拽注讬诐 讘专讙诇讬 住讜住讬讛诐 讻讚讬 诇讛驻讞讬讚 讗转 讛讗讜讬讬讘.


讗  谞讗诪专 讘诪砖谞讛 砖讗讜诪专 讛讻讛谉 讗诇 讛注诐: 驻诇砖转讬诐 讘讗讜 讘谞爪讞讜谞讜 砖诇 讙诇讬转 讜讻讜'. 讻讬讜谉 砖谞讝讻专 注谞讬谉 讝讛 诪驻专砖讬诐 讗转 注谞讬谉 诪诇讞诪转 讚讜讚 讘讙诇讬转. 讙诇讬转, 讗诪专 专' 讬讜讞谞谉: 谞拽专讗 讻讱 诪砖讜诐 砖注诪讚 讘讙讬诇讜讬 驻谞讬诐 (讘注讝讜转 诪爪讞) 诇驻谞讬 讛拽讚讜砖 讘专讜讱 讛讜讗, 砖谞讗诪专: "讘专讜 (讘专专讜) 诇讻诐 讗讬砖 讜讬专讚 讗诇讬" (砖诪讜讗诇 讗, 讬讝 讞), 讜讗讬谉 "讗讬砖" 讗诇讗 讛拽讚讜砖 讘专讜讱 讛讜讗, 砖谞讗诪专: "讛' 讗讬砖 诪诇讞诪讛" (砖诪讜转 讟讜, 讙). 讗诪专 讛拽讚讜砖 讘专讜讱 讛讜讗: 讛专讬谞讬 诪驻讬诇讜 注诇 讬讚 讘谉 讗讬砖, 砖谞讗诪专: "讜讚讜讚 讘谉 讗讬砖 讗驻专转讬 讛讝讛" (砖诪讜讗诇 讗, 讬讝 讬讘).


讗诪专 专' 讬讜讞谞谉 诪砖讜诐 专' 诪讗讬专: 讘砖诇砖讛 诪拽讜诪讜转 诇讻讚讜 驻讬讜 诇讗讜转讜 专砖注, 讻诇讜诪专, 砖讛讜爪讬讗 诪驻讬讜 讚讘专讬诐 砖讛讬讛 讘讛诐 专诪讝 砖讛讜讗 注爪诪讜 注转讬讚 诇讬驻讜诇: 讗讞讚 鈥�/b> "讘专讜 诇讻诐 讗讬砖 讜讬专讚 讗诇讬" (砖诪讜讗诇 讗, 讬讝 讞), 讜讚讬讬拽 讘诇砖讜谉 "讬专讚", 讻诇讜诪专, 砖讛讜讗 注爪诪讜 讬讛讬讛 诇诪讟讛. 讜讗讬讚讱 [讜讛诇砖讜谉 讛讗讞专]: "讗诐 讬讜讻诇 诇讛诇讞诐 讗转讬 讜讛讻谞讬" (砖诪讜讗诇 讗, 讬讝 讟), 砖驻转讞 讘诇砖讜谉 砖讬砖 讘讛 诪驻诇讛 诇注爪诪讜. 讜讗讬讚讱 [讜讛讗讞专], 讚拽讗诪专 诇讬讛 [砖讗诪专 诇讜] 诇讚讜讚: "讛讻诇讘 讗谞讻讬 讻讬 讗转讛 讘讗 讗诇讬 讘诪拽诇讜转" (砖诪讜讗诇 讗, 讬讝 诪讙). 讜砖讜讗诇讬诐: 讚讜讚 谞诪讬 [讙诐 讻谉] 讗诪专 诇讬讛 [诇讜] "讗转讛 讘讗 讗诇讬 讘讞专讘 讜讘讞谞讬转 讜讘讻讬讚讜谉" (砖诪讜讗诇 讗, 讬讝 诪讛)! 讜诪砖讬讘讬诐: 讛讚专 [讞讝专] 讜讗诪专 诇讬讛 [诇讜] 诪讬讚: "讜讗谞讻讬 讘讗 讗诇讬讱 讘砖诐 讛' 爪讘讗讜转 讗诇讛讬 (讬砖专讗诇) 诪注专讻讜转 讬砖专讗诇 讗砖专 讞专驻转" (砖诪讜讗诇 讗, 讬讝 诪讛).


 注诇 诪讛 砖谞讗诪专 "讜讬讙砖 讛驻诇砖转讬 讛砖讻诐 讜讛注专讘" (砖诪讜讗诇 讗, 讬讝 讟讝), 讗诪专 专' 讬讜讞谞谉: 注砖讛 讝讗转 讘讻讜讜谞讛, 讻讚讬 诇讘讟诇谉 诪拽专讬讗转 砖诪注 砖讞专讬转 讜注专讘讬转 砖讝诪谞讛 讛讜讗 讘讘讜拽专 讜讘注专讘. 讜注诇 诪讛 砖谞讗诪专 "讜讬转讬爪讘 讗专讘注讬诐 讬讜诐" (砖诪讜讗诇 讗, 讬讝 讟讝), 讗诪专 专' 讬讜讞谞谉: 讻谞讙讚 讗专讘注讬诐 讬讜诐 砖谞转谞讛 讘讛谉 转讜专讛 砖专爪讛 诇讘讟诇讛.


 谞讗诪专 "讜讬爪讗 讗讬砖 讛讘谞讬诐 诪诪讞谞讜转 驻诇砖转讬诐 讙诇讬转 砖诪讜 诪讙转" (砖诪讜讗诇 讗, 讬讝 讚). 讜砖讜讗诇讬诐: 诪讗讬 [诪讛 驻讬专讜砖] "讘讬谞讬诐"? 讗诪专 专讘: 砖诪讘讜谞讛 讜诪讜砖诇诐 讜谞拽讬 诪讻诇 诪讜诐. 讜砖诪讜讗诇 讗诪专: 诪砖诪注讜转 "讘讬谞讬诐" 鈥� 砖讛讜讗 讘讬谞讜谞讬 砖讘讗讞讬讜, 讜讛讬讜 讙讚讜诇讬诐 诪诪谞讜. 讚讘讬 [讘讘讬转 诪讚专砖讜] 砖诇 专' 砖讬诇讗 讗诪专 讛讞讻诐: 砖讛讜讗 注砖讜讬 讞讝拽 讻讘谞讬谉. 专' 讬讜讞谞谉 讗诪专: 讘专 [讘谉] 诪讗讛 驻驻讬 讜讞讚讗 谞讗谞讗讬 [讗讘讜转 讜讻诇讘 讗讞讚], 砖谞讘注诇讛 讗诪讜 诇讻诇讘, 讜讝讛 诇砖讜谉 "讘讬谞讬诐" 鈥� 砖讬爪讗 诪讘讬谉 讻讜诇诐.


谞讗诪专: "讙诇讬转 砖诪讜 诪讙转" (砖诪讜讗诇 讗, 讬讝 讚). 转谞讬 [砖谞讛] 专讘 讬讜住祝: 砖讛讻诇 讚砖讬谉 (讘讜注诇讬诐) 讗转 讗诪讜 讻讙转 砖讛讻诇 讚砖讬诐 讘讛. 讻转讬讘 [讻转讜讘] 注诇 讙诇讬转 砖注诇讛 诪"诪注专讜转 驻诇砖转讬诐" (砖诪讜讗诇 讗, 讬讝 讻讙), 讜拽专讬谞谉 [讜拽讜专讗讬诐 讗谞讜] (讛拽专讬 讛讜讗) "诪注专讻讜转 驻诇砖转讬诐 ". 转谞讬 [砖谞讛] 专讘 讬讜住祝: 砖讛讻诇 讛注专讜 讘讗诪讜 讜讘注诇讜讛, 讜诇讻谉 讛讻转讬讘 讛讜讗 "诪注专讜转 驻诇砖转讬诐".


讻转讬讘 [谞讗诪专] 砖砖诐 讗诪讜 砖诇 讙诇讬转 讛讬讛 "讛专驻讛" (砖诪讜讗诇 讘 讻讗, 讟讝), 讜讻转讬讘 [讜谞讗诪专] 讘诪拽讜诐 讗讞专 砖诐 讚讜诪讛 "注专驻讛" (专讜转 讗, 讚), 专讘 讜砖诪讜讗诇 谞讞诇拽讜 讘讻讱; 讞讚 [讗讞讚] 诪讛诐 讗诪专: "讛专驻讛" 砖诪讛, 讜诇诪讛 谞拽专讗 砖诪讛 "注专驻讛" 鈥�/b> 砖讛讻诇 注讜专驻讬谉 (讘讜注诇讬诐) 讗讜转讛 诪讗讞专讬讛. 讜讞讚 [讜讗讞讚] 讗诪专: "注专驻讛" 砖诪讛, 讜诇诪讛 谞拽专讗 砖诪讛 "讛专驻讛" 鈥�/b> 砖讛讻诇 讚砖讬谉 讗讜转讛 讻讛专讬驻讜转 (讻讞讬讟讬诐 讻转讜砖讜转), 讜讻谉 讛讜讗 讗讜诪专: "讜转拽讞 讛讗砖讛 讜转驻专砖 讗转 讛诪住讱 注诇 驻谞讬 讛讘讗专 讜转砖讟讞 注诇讬讜 讛专驻讜转" (砖诪讜讗诇 讘 讬讝, 讬讟). 讜讗讬 讘注讬转 讗讬诪讗 [讜讗诐 转专爪讛 讗诪讜专] 砖转讬诇诪讚 诪砖诪注讜转 讛诪诇讛 讛讝讜 诪讛讻讗 [诪讻讗谉], 诪诪拽讜诐 讝讛: "讗诐 转讻转讜砖 讗转 讛讗讜讬诇 讘诪讻转砖 讘转讜讱 讛专驻讜转 讘注诇讬" (诪砖诇讬 讻讝, 讻讘).


 谞讗诪专 "讗转 讗专讘注转 讗诇讛 讬诇讚讜 诇讛专驻讛 讘讙转 讜讬驻诇讜 讘讬讚 讚讜讚 讜讘讬讚 注讘讚讬讜" (砖诪讜讗诇 讘 讻讗, 讻讘), 讜砖讜讗诇讬诐: 诪讗讬 谞讬谞讛讜 [诪讬 讛诐 讗诇讛]? 讗诪专 专讘 讞住讚讗: 住祝 讜诪讚讜谉 讙诇讬转 讜讬砖讘讬 讘谞讜讘 (专讗讛 砖诪讜讗诇 讘 讻讗, 讟讝-讻).


 谞讗诪专 砖诐: "讜讬驻诇讜 讘讬讚 讚讜讚 讜讘讬讚 注讘讚讬讜", 诪讚讜注? 鈥� 讚讻转讬讘 [砖谞讗诪专]: "讜转砖拽 注专驻讛 诇讞诪讜转讛 讜专讜转 讚讘拽讛 讘讛" (专讜转 讗, 讬讚), 讗诪专 专' 讬爪讞拽, 讗诪专 讛拽讚讜砖 讘专讜讱 讛讜讗: 讬讘讜讗讜 讘谞讬 讛谞砖讜拽讛, 讻诇讜诪专, 讙诇讬转 砖讘讗 诪注专驻讛 砖谞砖拽讛 诇讞诪讜转讛 讗讱 谞驻专讚讛 诪诪谞讛, 讜讬驻诇讜 讘讬讚 讘谞讬 讛讚讘讜拽讛, 讚讜讚 砖讘讗 诪专讜转 砖讚讘拽讛 讘讛. 讚专砖 专讘讗: 讘砖讻专 讗专讘注 讚诪注讜转 砖讛讜专讬讚讛 注专驻讛 注诇 讞诪讜转讛 讘爪注专 鈥� 讝讻转讛 讜讬爪讗讜 诪诪谞讛 讗专讘注讛 讙讘讜专讬诐, 砖谞讗诪专: "讜转砖谞讛 拽讜诇谉 讜转讘讻讬谞讛 注讜讚" (专讜转 讗, 讬讚).


讻转讬讘 [谞讗诪专] 讘讙诇讬转: "讜讞抓 讞谞讬转讜 讻诪谞讜专 讗讜专讙讬诐" (砖诪讜讗诇 讗 讬讝, 讝) 讜拽专讬谞谉 [讜拽讜专讗讬诐 讗谞讜] 注诇 驻讬 讛诪住讜专转 "讜注抓 讞谞讬转讜". 讗诪专 专' 讗诇注讝专: 注讚讬讬谉 诇讗 讛讙讬注谞讜 诇讞爪讬 砖讘讞讜 砖诇 讗讜转讜 专砖注. 讻诇讜诪专, 讗驻讬诇讜 讞爪讬 讞谞讬转讜 讛讬讛 讙讚讜诇 讻诇 讻讱, 讜砖讬谞讜 讘诇砖讜谉 讻讚讬 砖诇讗 讬讬讗诪专 讘诪驻讜专砖. 诪讻讗谉 砖讗住讜专 诇住驻专 讘砖讘讞谉 砖诇 专砖注讬诐, 诇讛讜讚讬注 讻诪讛 讙讬讘讜专讬诐 讛诐. 讜砖讜讗诇讬诐: 讗诐 讻谉 讜砖诇讗 诇驻转讞 讘讬讛 [讬驻转讞 讘讜] 讻诇诇 讘住讬驻讜专 讙讘讜专转讜! 讜诪砖讬讘讬诐: 诪讻诇 诪拽讜诐 讛讬讛 爪专讬讱 诇住驻专 诪砖讛讜 讻讚讬 诇讗讜讚讜注讬 砖讘讞讬讛 [诇讛讜讚讬注 讗转 砖讘讞讜] 砖诇 讚讜讚 砖谞讬爪讞 讗讜转讜 诇诪专讜转 砖讙讬讘讜专 讙讚讜诇 讛讬讛 讙诇讬转.


讘  砖谞讬谞讜 讘诪砖谞讛 砖讗诪专 讛讻讛谉 诇注诐: "讘谞讬 注诪讜谉 讘讗讜 讘谞爪讞讜谞讜 砖诇 砖讜讘讱 讻讜'". 讻转讬讘 [谞讗诪专] 讘诪拽讜诐 讗讞讚 "砖讜讘讱" (砖诪讜讗诇 讘 讬, 讬讞), 讜讻转讬讘 [讜谞讗诪专] 讘诪拽讜诐 讗讞专 "砖讜驻讱" (讚讘专讬 讛讬诪讬诐 讗 讬讟, 讬讞). 专讘 讜砖诪讜讗诇 谞讞诇拽讜 讘讻讱; 讞讚 [讗讞讚] 诪讛诐 讗诪专: "砖讜驻讱" 砖诪讜, 讜诇诪讛 谞拽专讗 砖诪讜 "砖讜讘讱" 鈥� 讻讬谞讜讬 讛讜讗 砖讛讬讛 注砖讜讬 讻砖讜讘讱, 砖讛讬讛 讙讘讜讛 讘讬讜转专. 讜讞讚 [讜讗讞讚] 讗诪专: "砖讜讘讱" 砖诪讜, 讜诇诪讛 谞拽专讗 砖诪讜 "砖讜驻讱" 鈥�/b> 砖讻诇 讛专讜讗讛 讗讜转讜 谞砖驻讱 诇驻谞讬讜 诪专讜讘 讗讬诪讛 讻拽讬转讜谉 讝讛 砖诇 诪讬诐.


 谞讗诪专 "讛谞谞讬 诪讘讬讗 注诇讬讻诐 讙讜讬 诪诪专讞拽... 讗砖驻转讜 讻拽讘专 驻转讜讞 讻诇诐 讙讘讜专讬诐" (讬专诪讬讛 讛, 讟讜-讟讝). 专讘 讜砖诪讜讗诇, 讜讗诪专讬 诇讛 [讜讬砖 讗讜诪专讬诐] 专' 讗诪讬 讜专' 讗住讬 谞讞诇拽讜; 讞讚 [讗讞讚] 诪讛诐 讗诪专: 讘砖注讛 砖讝讜专拽讬谉 讞抓, 注讜砖讬谉 讛诐 讗砖驻转讜转 讗砖驻转讜转 (注专讬诪讜转 注专讬诪讜转) 砖诇 讞诇诇讬诐, 讜砖诪讗 转讗诪专 砖讗讜诪谞讬谉 (诪讜诪讞讬诐, 讘注诇讬 诪拽爪讜注) 讘拽专讘 讜诇讗 诪讞诪转 讻讜讞诐 讛讙讚讜诇 鈥� 转诇诪讜讚 诇讜诪专: "讻诇诐 讙讘讜专讬诐". 讜讞讚 [讜讗讞讚] 诪讛诐 讗诪专: 讘砖注讛 砖注讜砖讬谉 爪讜专讻讬讛谉 注讜砖讬谉 讗砖驻转讜转 讗砖驻转讜转 砖诇 讝讘诇, 讜砖诪讗 转讗诪专 诪驻谞讬 砖讞讜诇讬 诪注讬讬诐 讛诐 鈥�/b> 转诇诪讜讚 诇讜诪专: "讻诇诐 讙讘讜专讬诐".


讗诪专 专讘 诪专讬: 砖诪注 诪讬谞讛 [诇诪讚 诪讻讗谉], 诪诪讗诪专 讝讛: 讛讗讬 诪讗谉 讚谞驻讬砖 讝讬讘诇讬讛 [诪讬 砖诪专讜讘讛 讛讝讘诇, 讛爪讜讗讛, 砖诇讜] 鈥�/b> 讞讜诇讬 诪注讬讬诐 讛讜讗. 讜砖讜讗诇讬诐: 诇诪讗讬 谞驻拽讗 诪讬谞讛 [诪讛 讬讜爪讗 诪讝讛] 诇讛讜讚讬注谞讜 砖讞讜诇讛 讛讜讗? 讜诪砖讬讘讬诐: 诇讬讟专讞 讘谞驻砖讬讛 [砖讬讚讗讙 诇注爪诪讜] 诇讞驻砖 转专讜驻讛, 砖诇讗 讬讻讘讬讚 讛讞讜诇讬.


 讜讻讬讜爪讗 讘讜 注诇 讛讻转讜讘 "讚讗讙讛 讘诇讘 讗讬砖 讬砖讞谞讛" (诪砖诇讬 讬讘, 讻讛) 谞讞诇拽讜 专' 讗诪讬 讜专' 讗住讬; 讞讚 [讗讞讚] 诪讛诐 讗诪专: 讬砖讞谞讛 诪讚注转讜, 讻诇讜诪专, 讬谞住讛 诇讛住讬讞 讗讜转讛 诪诇讬讘讜, 讜讞讚 [讜讗讞讚] 诪讛诐 讗诪专: 讛讻讜讜谞讛 讛讬讗 讬砖讬讞谞讛, 讬住驻专谞讛 诇讗讞专讬诐.


讙  讜注讜讚 砖谞讬谞讜 砖讗讜诪专 讛讻讛谉 "讜讗转诐 讗讬 讗转诐 讻谉 讻讬 讛' 讗诇讜拽讬讻诐 讛讛讜诇讱 注诪讻诐 "鈥� 讝讛 诪讞谞讛 讛讗专讜谉. 讜讻诇 讻讱 诇诪讛 诪讻谞讬诐 讗转 诪讞谞讛 讛讗专讜谉 "讛' 讗诇讜拽讬讻诐"? 诪驻谞讬 砖讛砖诐 讜讻诇 讻讬谞讜讬讜 讛讻转讜讘讬诐 讘诇讜讞讜转 讛讘专讬转

